CELEX: 32009D0622
Language: el
Date: 2009-08-20 00:00:00
Title: 2009/622/ΕΚ: Απόφαση της Επιτροπής, της 20ής Αυγούστου 2009 , περί της έγκρισης μεθόδων ταξινόμησης σφαγίων χοίρων στη Σλοβακία [κοινοποιηθείσα υπό τον αριθμό Ε(2009) 6389]

27.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 224/11
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 20ής Αυγούστου 2009
   περί της έγκρισης μεθόδων ταξινόμησης σφαγίων χοίρων στη Σλοβακία
   [κοινοποιηθείσα υπό τον αριθμό Ε(2009) 6389]
   (Το κείμενο στη σλοβακική γλώσσα είναι το μόνο αυθεντικό)
   (2009/622/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 43 στοιχείο ιγ), σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Βάσει του σημείου 1 του σημείου B.IV του παραρτήματος V του κανονισμού (ΕΚ) αριθ. 1234/2007, η ταξινόμηση των σφαγίων χοίρων καθορίζεται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες, οι οποίες βασίζονται σε φυσική μέτρηση ενός ή περισσοτέρων ανατομικών μερών του σφαγίου χοίρου. Η έγκριση των μεθόδων ταξινόμησης εξαρτάται από την τήρηση ανώτατης ανοχής στατιστικού σφάλματος εκτίμησης. Η εν λόγω ανοχή ορίζεται στο άρθρο 23 παράγραφος 3 του κανονισμού (ΕΚ) αριθ. 1249/2008 της Επιτροπής, της 10ης Δεκεμβρίου 2008, για τη θέσπιση λεπτομερών κανόνων για την εφαρμογή των κοινοτικών κλιμάκων κατάταξης των σφάγιων βοοειδών, χοίρων και προβάτων, καθώς και για την κοινοποίηση των σχετικών τιμών (2).
            
         
               (2)
            
            
               Η Σλοβακία ζήτησε από την Επιτροπή να εγκρίνει τρεις μεθόδους ταξινόμησης των σφαγίων χοίρων και υπέβαλε τα αποτελέσματα των δοκιμών τεμαχισμού που διεξήγαγε στο δεύτερο μέρος του πρωτοκόλλου που προβλέπεται στο άρθρο 23 παράγραφος 4 του κανονισμού (ΕΚ) αριθ. 1249/2008.
            
         
               (3)
            
            
               Από την εξέταση της αίτησης αυτής προέκυψε ότι πληρούνται οι όροι έγκρισης των εν λόγω μεθόδων ταξινόμησης.
            
         
               (4)
            
            
               Δεν επιτρέπεται καμία τροποποίηση των οργάνων ή των μεθόδων ταξινόμησης, εκτός εάν εγκριθεί νέα απόφαση της Επιτροπής βάσει της κτηθείσας πείρας. Για τον λόγο αυτό, η παρούσα έγκριση μπορεί να ανακληθεί.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται να χρησιμοποιούνται οι ακόλουθες μέθοδοι για την ταξινόμηση των σφαγίων χοίρων στη Σλοβακία, κατ’ εφαρμογή του κανονισμού (ΕΚ) αριθ. 1234/2007:
   
               α)
            
            
               το όργανο που ονομάζεται «Two-point (Zwei punkte — ZP)» και οι συναφείς μέθοδοι εκτίμησης, των οποίων οι λεπτομέρειες παρατίθενται στο μέρος 1 του παραρτήματος·
            
         
               β)
            
            
               το όργανο που ονομάζεται «Fat-O-Meater (FOM)» και οι συναφείς μέθοδοι εκτίμησης, των οποίων οι λεπτομέρειες παρατίθενται στο μέρος 2 του παραρτήματος·
            
         
               γ)
            
            
               το όργανο που ονομάζεται «Ultrafom 300 (UFOM)» και οι συναφείς μέθοδοι εκτίμησης, των οποίων οι λεπτομέρειες παρατίθενται στο μέρος 3 του παραρτήματος.
            
         Άρθρο 2
   Δεν επιτρέπεται καμία τροποποίηση των οργάνων ή των μεθόδων εκτίμησης.
   Άρθρο 3
   Η παρούσα απόφαση απευθύνεται στη Σλοβακική Δημοκρατία.
   
      Βρυξέλλες, 20 Αυγούστου 2009.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  EE L 299 της 16.11.2007, σ. 1.
   
      (2)  ΕΕ L 337 της 16.12.2008, σ. 3.
   
      ΠΑΡΑΡΤΗΜΑ
      
         ΜΕΘΟΔΟΙ ΤΑΞΙΝΟΜΗΣΗΣ ΤΩΝ ΣΦΑΓΙΩΝ ΧΟΙΡΩΝ ΣΤΗ ΣΛΟΒΑΚΙΑ
      
      ΜΕΡΟΣ 1
      
         Two-Point (Zwei Punkte — ZP)
      
      
                  1)
               
               
                  Η ταξινόμηση των σφαγίων χοίρων πραγματοποιείται με τη χειρωνακτική μέθοδο που ονομάζεται «Two-Point (Zwei Punkte — ZP)».
               
            
                  2)
               
               
                  Η μέθοδος αυτή μπορεί να εφαρμοστεί με τη χρήση κανόνα και η ταξινόμηση καθορίζεται με βάση την εξίσωση πρόγνωσης. Η αρχή της μεθόδου συνίσταται στη χειρωνακτική μέτρηση του πάχους του μυός και του πάχους του λίπους στον άξονα συμμετρίας του τεμαχισμένου σφαγίου.
               
            
                  3)
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                     ZP = 59,790 + 0,107 × M – 0,581 × F
                  όπου:
                  
                              
                                 
                           
                           
                              =
                           
                           
                              η εκτιμώμενη εκατοστιαία αναλογία άπαχου κρέατος στο σφάγιο,
                           
                        
                              M
                           
                           
                              =
                           
                           
                              το πάχος του μυός σε χιλιοστόμετρα, το οποίο μετράται στον άξονα συμμετρίας του τεμαχισμένου σφαγίου ως η μικρότερη απόσταση του μετωπιαίου (κρανιακού) άκρου του μέσου γλουτιαίου μυός (musculus gluteus medius) από το ανώτερο (ραχιαίο) άκρο του σπονδυλικού σωλήνα,
                           
                        
                              F
                           
                           
                              =
                           
                           
                              το πάχος του λίπους σε χιλιοστόμετρα (συμπεριλαμβανομένου του δέρματος), το οποίο μετράται στον άξονα συμμετρίας του τεμαχισμένου σφαγίου στο λεπτότερο σημείο επάνω από τον μέσο γλουτιαίο μυ (musculus gluteus medius).
                           
                        Ο τύπος ισχύει για τα σφάγια βάρους μεταξύ 60 και 120 χιλιογράμμων.
               
            ΜΕΡΟΣ 2
      
         Fat-O-Meater (FOM)
      
      
                  1)
               
               
                  Η ταξινόμηση των σφάγιων χοίρων πραγματοποιείται με τη βοήθεια οργάνου που ονομάζεται «Fat-O-Meater (FOM)».
               
            
                  2)
               
               
                  Το όργανο είναι εφοδιασμένο με καθετήρα διαμέτρου 6 χιλιοστομέτρων που περιλαμβάνει φωτοδίοδο τύπου Siemens SFH 950 και φωτοανιχνευτή (τύπου SFH 960), και λειτουργεί σε αποστάσεις μεταξύ 3 και 103 χιλιοστομέτρων. Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας μέσω ηλεκτρονικού υπολογιστή.
               
            
                  3)
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                     FOM = 61,213 + 0,152 × M – 0,624 × F
                  όπου:
                  
                              
                                 
                           
                           
                              =
                           
                           
                              η εκτιμώμενη εκατοστιαία αναλογία άπαχου κρέατος στο σφάγιο,
                           
                        
                              M
                           
                           
                              =
                           
                           
                              το πάχος του μυός σε χιλιοστόμετρα, το οποίο μετράται σε απόσταση 70 χιλιοστομέτρων δίπλα από τον άξονα συμμετρίας του τεμαχισμένου σφαγίου, στο ύψος μεταξύ δεύτερης και τρίτης τελευταίας πλευράς,
                           
                        
                              F
                           
                           
                              =
                           
                           
                              το πάχος του λίπους σε χιλιοστόμετρα (συμπεριλαμβανομένου του δέρματος), το οποίο μετράται στο ίδιο σημείο με αυτό του πάχους του μυός.
                           
                        Ο τύπος ισχύει για τα σφάγια βάρους μεταξύ 60 και 120 χιλιογράμμων.
               
            ΜΕΡΟΣ 3
      
         Ultrafom 300 (UFOM)
      
      
                  1)
               
               
                  Η ταξινόμηση των σφάγιων χοίρων πραγματοποιείται με τη βοήθεια οργάνου που ονομάζεται «Ultrafom 300 (UFOM)».
               
            
                  2)
               
               
                  Το όργανο είναι εφοδιασμένο με καθετήρα υπερήχων των 4 MHz (Krautkrämer MB 4 SE). Το υπερηχητικό σήμα ψηφιοποιείται, αποθηκεύεται και υφίσταται επεξεργασία από μικροϋπολογιστή (τύπου Intel 80 C 32). Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας από την ίδια τη συσκευή Ultrafom.
               
            
                  3)
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                     UFOM = 64,436 + 0,073 × M – 0,742 × F
                  όπου:
                  
                              
                                 
                           
                           
                              =
                           
                           
                              η εκτιμώμενη εκατοστιαία αναλογία άπαχου κρέατος στο σφάγιο,
                           
                        
                              M
                           
                           
                              =
                           
                           
                              το πάχος του μυός σε χιλιοστόμετρα, το οποίο μετράται σε απόσταση 70 χιλιοστομέτρων δίπλα από τον άξονα συμμετρίας του τεμαχισμένου σφαγίου, στο ύψος μεταξύ δεύτερης και τρίτης τελευταίας πλευράς,
                           
                        
                              F
                           
                           
                              =
                           
                           
                              το πάχος του λίπους σε χιλιοστόμετρα (συμπεριλαμβανομένου του δέρματος), το οποίο μετράται στο ίδιο σημείο με αυτό του πάχους του μυός.
                           
                        Ο τύπος ισχύει για τα σφάγια βάρους μεταξύ 60 και 120 χιλιογράμμων.